छोटे पर्दे पर अपना एक अलग मुकाम हासिल कर चुकी अभिनेत्री मौनी रॉय इन दिनों सांतवे आसमान पर हैं. मौनी जल्द ही अभिनेता अक्षय कुमार के साथ फिल्म 'गोल्ड' के जरिए बड़े पर्दे पर पर नजर आने वाली हैं. इस फिल्म के अलावा भी मौनी दिग्गज फिल्म निर्माता करण जौहर की फिल्म 'ब्रह्मास्त्र' में अभिनेता रणबीर कपूर, आलिया भट्ट और बॉलीवुड महानायक अमिताभ बच्चन के साथ नजर आने वाली हैं. इस फिल्म में मौनी नेगेटिव किरदार में होगी. खबरों की माने तो मौनी अपनी इन दोनों फिल्मों की शूटिंग भी पूरी कर चुकी हैं. रणबीर के साथ ‘ब्रह्मास्त्र’ और अक्षय कुमार के साथ ‘गोल्ड’ के बाद मौनी जॉन अब्राहम के साथ फिल्म रॉ (रोमियो अकबर वॉल्टर) में नजर आएंगीं. अब हाल ही में मौनी रॉय को लेकर खबर आ रही है कि उनके हाथ एक और बड़ा प्रोजेक्ट लगा है जिससे वे बेहद खुश हैं. बताया जा रहा है कि मौनी को अब चौथी फिल्म मिल गई है. जी हां आपकी पसंदीदा अदाकारा मौनी रॉय की किस्मत के सितारे इन दिनों काफी बुलंद होते जा रहे है .खबरों की माने तो मौनी दिनेश विजन की अगली फिल्म 'मेड इन चाइना 'में लीड भूमिका के लिए कास्ट की गई हैं. ख़ास बात यह है कि मौनी की ये तीसरी फिल्म एक कॉमेडी फिल्म होगी जिसमें उनके साथ बॉलीवुड का चमकता सितारा यानि कि मशहूर अभिनेता राजकुमार राव मुख्य भूमिका में होंगे.